Vombatiformes

Vombatiformes (vompattimaiset) on yksi harvaetuhampaisten pussieläinten alalahkoista. Siihen kuuluu enää vain kaksi heimoa: vompatit ja koalat. Viisi muuta tunnettua heimoa on jo kuollut sukupuuttoon; niihin kuuluu mm. Diprotodontidae, jonka tunnetuin edustaja oli kaikkien aikojen suurin pussieläin Diprotodon.

Vompatit ja koalat ovat läheistä sukua keskenään ja monet biologit pitävätkin luultavana, että niillä oli yhteinen esi-isä. Kehityslinjat erosivat ilmeisesti kenotsooisella maailmankaudella.

Lähteet

Harvaetuhampaiset